laion/Wikipedia-Exotic huggingface dataset:
কিরানি

কিরানি ( ৩০°০৫′ উত্তর ৬৬°৩৪′ পূর্ব﻿ / ﻿৩০.০৯° উত্তর ৬৬.৫৭° পূর্ব﻿ / 30.09; 66.57 ) একটি ঐতিহাসিক গ্রাম পাঁচ মাইল মিথ্যা (8   চিলটান রেঞ্জের উপকণ্ঠে পাকিস্তানের বালুচিস্তান প্রদেশের রাজধানী কোয়েটা শহর থেকে পশ্চিমে এবং জিরান নাই বা ক্রান টাঙ্গি নামে পরিচিত গ্রামের নিকটে অবস্থিত একটি অশুচি থেকে তার নামটি প্রস্তুত করা হয়েছে। গ্রামটিতে নওরঙ্গ, মালাক, কিরানি এবং মাস্ত কার্জেস এবং কারখসার অধীনে "মহল" রয়েছে এবং কথিত আছে যে প্রায় সাতটি প্রজন্ম আগে খাজা ওয়াল নামে একটি মওদোদী / চিশতি সিড প্রতিষ্ঠা করেছিলেন, যার কবর তাঁর পুত্রের সাথে ছিল, মীর শাহদাদ পুরানো কবরস্থানের মাঝখানে একটি কাদার দেয়ালে আবদ্ধ। গ্রামের পশ্চিমে কিরানী কারেজ রয়েছে, যা জরথাস্ট্রিয়ানদের সময় থেকে আজ অবধি বলা হয়ে থাকে এবং বিদ্যমান গ্রামের সাইটের পিছনে এখন একটি পুরানো গ্রামের ধ্বংসাবশেষ রয়েছে যেখানে বিভিন্ন ধরনের মাটির পাত্র এবং লোহার তীরের সন্ধান পাওয়া গেছে। এটির নিকটে একটি নির্জন তুঁত গাছ, "ইয়াকা টুট" নামে পরিচিত, যা লোকেরা বিশ্বাস করে সেখানে অনাদিকাল থেকেই সেখানে দাঁড়িয়ে ছিল। ১৯০১ সালের আদম শুমারি অনুসারে গ্রামটির ১৫ 15 টি বাড়ি এবং এর জনসংখ্যা হল 63৩৪ জন: পুরুষ ৩৫৫ এবং মহিলা ২ 27৯ জন। কোনও শিল্প চালিত হয় না তবে বাড়ির ব্যবহারের জন্য উন্নততর রেশমের সূচিকর্ম করা হয়। গ্রামের সম্পদ তার ফল সংস্কৃতিতে বহন করা হয়; উদ্যানগুলি ৭৭ একর (৩,১০,০০০ মি২) জুড়ে রয়েছে ৭৭ একর (৩,১০,০০০ মি২) এবং 27 আঙ্গুর বাগান এবং 34 মিশ্র বাগান অন্তর্ভুক্ত; পরেরটিগুলিতে মুলবেরি, ডুমুর, ডালিম, আপেল, এপ্রিকট, বরই এবং পীচ থাকে। বহু ধরনের আঙ্গুর ফলন হয় এবং সূক্ষ্ম তরমুজ উৎপন্ন হয়। ফল এবং তরমুজ সাধারণত ডিলারদের কাছে একক টাকায় বিক্রি করা হয়, যারা এগুলি কোয়েটার বাজারে খুচরা করে। কিরানি ২০০৮ সালে ২ 007 এ এবং 1985 সালে শাল পীর বাবা খাজা ওয়াল কিরানী Baluchistan District Gazetteer Series 1907 (Directorate of archives Baluchistan Quetta, vol.9/12 Page-330) হকার্স জার্নাল অফ বোটানি এবং কেউ গার্ডেন মিসিল্লানি বেলুচিস্তান এজেন্সি প্রশাসনের রিপোর্ট বেলুচিস্তান জেলা গেজেটিয়ার সিরিজ ভারতের ইম্পেরিয়াল গেজেটিয়ার যুগে যুগে বেলুচিস্তান  : উপজাতি কিংয়ের রয়েল রাইফেল কর্পস ক্রনিকল ইন্ডিয়ান ফরেস্টার বেলুচিস্তান জেলা গেজেটিয়ার সিরিজ খণ্ড 9/12, পৃষ্ঠা নং 267, 1878 বেলুচিস্তান জেলা গেজেটিয়ার সিরিজ খণ্ড 9/12 পৃষ্ঠা নং 76 গেজেটিয়ার বেলুচিস্তান পৃষ্ঠা নং ৩4646 [১] কিরানি কোথায়?
আইরিশ সাগর

আইরিশ সাগর (আইরিশ: Muir Éireann, মাংক্স: Y Keayn Yernagh, স্কট্‌স: Erse Sea, স্কটল্যান্ডীয় গ্যালিক: Muir Èireann, Ulster-Scots: Airish Sea, ওয়েলশ: Môr Iwerddon) বা মান সাগর বা মাংক্স সাগর (আইরিশ: Muir Meann, মাংক্স: Mooir Vannin, স্কটল্যান্ডীয় গ্যালিক: Muir Mhanainn). আটলান্টিক মহাসাগরের একটি বাহু যা পশ্চিমে আয়ারল্যান্ড দ্বীপ এবং পূর্বে গ্রেট ব্রিটেন দ্বীপকে পৃথক করেছে। এটির আয়তন প্রায় ১ লক্ষ বর্গকিলোমিটার। সাগরটি উত্তর-পশ্চিমে নর্থ চ্যানেলের মাধ্যমে এবং দক্ষিণে সেন্ট জর্জেস চ্যানেলের মাধ্যমে আটলান্টিক মহাসাগরের সাথে সংযুক্ত। আইল অভ মান আইরিশ সাগরের বৃহত্তম দ্বীপ। আঞ্চলিক বাণিজ্য, আমদানি-রপ্তানি, পরিবহন, মৎস্য শিকার, বায়ুপ্রবাহ থেকে উৎপন্ন বিদ্যুৎশক্তি, নিউক্লীয় প্ল্যান্ট, ইত্যাদি কারণে আইরিশ সাগর গুরুত্বপূর্ণ। সাগরটির তলদেশ দিয়ে প্রায় ৮০ কিলোমিটার সুড়ঙ্গ খুঁড়ে ব্রিটেন ও আয়ারল্যান্ড দ্বীপদুইটির মধ্যে রেল যোগাযোগ স্থাপনের ব্যাপারটি নিয়ে বহুদিন ধরে আলোচনা হচ্ছে। বর্তমানে এই দুই দ্বীপের মধ্যে বাৎসরিক প্রায় ১ কোটি ২০ লক্ষ যাত্রী এবং ১৭ মিলিয়ন টন দ্রব্য আসা-যাওয়া করে। Focal.ie "Ellan Vannin" (Manx ভাষায়)। Centre for Manx Studies ("Laare-Studeyrys Manninagh")। ৪ মার্চ ২০১১ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) Cambridge Medieval Celtic Studies , Issues 33–35 University of Cambridge (Gran Bretaña). Department of Anglo-Saxon, Norse and Celtic 1997 Electronic Dictionary of the Irish Language[স্থায়ীভাবে অকার্যকর সংযোগ] Bannerman, David Armitage (১৯৬৩)। The Birds of the British Isles: Volume 12। Edinburgh: Oliver and Boyd। পৃষ্ঠা 84।  The Caledonian: Volume 4। New York: Caledonian Publishing Co.: pp. 25। ১৯০৩। "Irish Sea Facts"। Irish Sea Conservation। ১১ মে ২০১১ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১১।  উইকিঅভিধানে আইরিশ সাগর শব্দটি খুঁজুন।
শওকত কাইফি

শওকত কাইফি (১৯২৭/২৮ - ২২ নভেম্বর ২০১৯) ছিলেন একজন ভারতীয় মঞ্চ ও চলচ্চিত্র অভিনেত্রী। তার স্বামী ছিলেন প্রখ্যাত উর্দু ভাষার কবি ও চলচ্চিত্রের গীতিকার কাইফি আজমি। তিনি ও তার স্বামী ভারতের কমিউনিস্ট দলের সাংস্কৃতিক প্লাটফর্ম ইন্ডিয়ান পিপল্‌স থিয়েটার অ্যাসোসিয়েশন (আইপিটিএ) ও প্রোগ্রেসিভ রাইটার্স অ্যাসোসিয়েশনের (আইডব্লিউএ) প্রধান ব্যক্তিত্ব ছিলেন। তার কন্যা একাধিকবার জাতীয় চলচ্চিত্র পুরস্কার বিজয়ী অভিনেত্রী শাবানা আজমি। তার অভিনীত উল্লেখযোগ্য চলচ্চিত্রসমূহ হল গরম হাওয়া, উমরাও জান (১৯৮১), বাজার (১৯৮২), ও সালাম বোম্বে (১৯৮৮)। তার রচিত স্মৃতিকথা কাইফি ও আমি। শওকত কাইফি ব্রিটিশ ভারতের হায়দ্রাবাদ রাজ্যে উত্তর প্রদেশের এক শিয়া পরিবারে জন্মগ্রহণ করেন। তিনি আওরঙ্গবাদে বেড়ে ওঠেন। তরুণ বয়সে উর্দু ভাষার কবি কাইফি আজমির সাথে তার বিয়ে হয়। তাদের দুই সন্তান রয়েছে। তাদের পুত্র বাবা আজমী প্রখ্যাত আলোকচিত্রী ও চিত্রগ্রাহক এবং কন্যা অভিনেত্রী শাবানা আজমি। বাবা আজমী তানবী আজমীকে বিয়ে করেন। তানবী জন্মসূত্রে একজন হিন্দু এবং অভিনেত্রী ঊষা কিরণের কন্যা। শাবানা প্রখ্যাত কবি ও চলচ্চিত্রের গীতিকার জাভেদ আখতারকে বিয়ে করেন। ১৯৫০-এর দশকের মাঝামাঝিতে তিনি মুম্বইয়ের চলচ্চিত্র শিল্পে লেখিকা ও গীতিকার হিসেবে কাজ খুঁজতে শুরু করেন। তিনি গীতিকার হিসেবে সফলতা অর্জন করেন। কয়েক বছরের মধ্যে তিনি মুম্বইয়ের নিকটবর্তী জুহুতে একটি অ্যাপার্টমেন্ট ক্রয় করতে সক্ষম হন। চলচ্চিত্র শিল্পে তার স্বামীর সহযোগিতা তাকে চলচ্চিত্রে অভিনয়ের ক্ষেত্রেও সহায়তা করে। তিনি প্রায় এক ডজন চলচ্চিত্রে অভিনয় করেছেন। তার শুরুর দিকের উল্লেখযোগ্য কাজ ছিল ভারত বিভাজনের ফলাফল নিয়ে নির্মিত এম. এস. সাথ্যুর গরম হাওয়া (১৯৭৩)। এ সময়ে তার অভিনীত অন্যান্য উল্লেখযোগ্য চলচ্চিত্রগুলো হল মুজাফফর আলির উমরাও জান (১৯৮১) ও সাগর সারহাদির বাজার (১৯৮২)। উমরাও জান চলচ্চিত্রে তিনি লখনৌ পতিতালয়ের মালিক খানুম জান চরিত্রে অভিনয় করেন, যার অভিবাকত্বে লাজুক ও আত্মপ্রত্যয়হীন আমিরন জমকালো উমরাও-এ পরিণত হয়। এই চরিত্রে তিনি উদ্যমহীন ও স্বাভাবিক ছিলেন এবং পর্দায় তার উপস্থিতিও উপভোগ্য ছিল। তিনি জে. পি. দত্তের ২০০৬-এর সংস্করণে একই চরিত্রে অভিনয় করা তার নিজের কন্যা শাবানা আজমির থেকে এগিয়ে ছিলেন। কাইফি আজমির মৃত্যুর পর তিনি কাইফি ও আমি নামে একটি স্মৃতিকথা লিখেন, যা কাইফি অউর ম্যাঁয় নামে মঞ্চ উপযোগী করা হয়। এটি ২০০৬ সালে কাইফির ৪র্থ মৃত্যুবার্ষিকীতে মুম্বইয়ে মঞ্চস্থ করা হয়। শওকত কাইফি ২০১৯ সালের ২২শে নভেম্বর জুহুতে নিজ বাসভবনে মৃত্যুবরণ করেন। "মারা গেলেন শাবানা আজমির মা শওকত কাইফি"। বাংলানিউজটোয়েন্টিফোর.কম। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।  "শাবানা আজমির মা আর নেই"। দৈনিক প্রথম আলো। ২২ নভেম্বর ২০১৯। সংগ্রহের তারিখ ২৩ নভেম্বর ২০১৯।  জোশী, নম্রতা (২২ নভেম্বর ২০১৯)। "Actor, writer, comrade Shaukat Kaifi passes away"। দ্য হিন্দু (ইংরেজি ভাষায়)। সংগ্রহের তারিখ ২৩ নভেম্বর ২০১৯।  "অভিনেত্রী শওকত কাইফি আর নেই"। দৈনিক মানবজমিন। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।  ইন্টারনেট মুভি ডেটাবেজে শওকত কাইফি  (ইংরেজি)
আলাইগাল ওইভাতিল্লাই

আলাইগাল ওইভাতিল্লাই (তামিল: அலைகள் ஓய்வதில்லை, অনুবাদ 'তরঙ্গ প্রবাহ চলছে') হচ্ছে ১৯৮১ সালে মুক্তিপ্রাপ্ত একটি তামিল চলচ্চিত্র। পি ভারতীরাজা পরিচালিত এই চলচ্চিত্রে মুখ্য ভূমিকায় তামিল চলচ্চিত্র জগতে একেবারেই নবাগত দুইজন মানুষ ছিলেন, এদের একজন ছিলেন মহানায়ক আর. মুথুরমণের পুত্র কার্তিক মুথুরমণ এবং অভিনেত্রী আম্বিকার বোন রাধা। রোমান্টিক ঘরানার এই চলচ্চিত্রটি মূলত দুইটি আলাদা ধর্মের মানুষের ভালোবাসার কাহিনী নিয়ে। চলচ্চিত্রটি আরো গুরুত্বপূর্ণ ভূমিকায় ছিলেন থিয়াগরজন এবং সিল্ক স্মিতা, এছাড়াও কার্তিকের মার চরিত্রে কমলা কমেশ অভিনয় করেছিলেন। চলচ্চিত্রটির কাহিনী লিখেছিলেন অভিনেতা মণিভন্নন এবং সঙ্গীত পরিচালনা করেছিলেন ইলাইয়ারাজা। চলচ্চিত্রটি আটটি তামিলনাড়ু রাজ্য চলচ্চিত্র পুরস্কার জিতেছিলো তন্মধ্যে পরিচালক পি. ভারতীরাজা শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পেয়েছিলেন। তামিলনাড়ুর একটি গ্রামে বীচু হচ্ছে একজন গরিব ছেলে যার মা অল্প-বয়স্ক ছেলেমেয়েদেরকে গান শিখিয়ে তার সংসার চালায়, তার স্বামী মৃত; এই বীচু আবার এক বড়লোকের মেয়ের সঙ্গে প্রেম করে যে আবার একজন খ্রিষ্টান, মেয়েটার নাম ম্যারি। ভিন্ন ধর্ম হওয়ার কারণে তারা দুজনেই অনেক পারিবারিক-সামাজিক সমস্যার সম্মুখীন হয়। কার্তিক - বীচু রাধা - ম্যারি সিল্ক স্মিতা - এলিসি থিয়াগরজন - ড্যাভিড কমলা কমেশ - বীচুর মা রেণু চন্দ্র অভিনেতা মুথুরমণের ছেলে কার্তিক মুথুরমণ এবং অভিনেত্রী আম্বিকার বোন রাধা এই চলচ্চিত্র দ্বারা তাদের স্ব স্ব অভিনয় জীবন শুরু করেছিলেন। মুথুরমণ কার্তিককে চলচ্চিত্রে অভিনয়ের প্রস্তাব দিলে কার্তিক খুব দ্রুত রাজী হয়ে গিয়েছিলেন। কার্তিকের জায়গায় প্রথমে সুরেশকে নেওয়ার কথা ভাবা হলেও সুরেশ এই চলচ্চিত্রের পরিবর্তে পান্নির পুষ্পাঙ্গল চলচ্চিত্রে অভিনয়ের জন্য আগ্রহ প্রকাশ করেছিলেন। "Baby steps to fame?"।  "Navarasa Nayagan Karthik turns 53 today"। www.behindwoods.com।  Ramanujam, Srinivasa (৫ জুলাই ২০১৮)। "Wouldn't advise Gautam to do adult comedies like 'Iruttu Araiyil Murattu Kuthu', says dad Karthik"। The Hindu (ইংরেজি ভাষায়)। সংগ্রহের তারিখ ১৮ জুলাই ২০১৮।  "Suresh is Ajith's villain - Tamil Movie News - IndiaGlitz Tamil"। IndiaGlitz.com।  "Actor Suresh - Tamil Movie Actors Interview - Panneer Pushpangal Asal Kozhi Koovudhu Kizhkku Kadarkarai Salai Mandhira Punnagai Pookkalai Parikkadheergal - Behindwoods.com"। www.videos.behindwoods.com।  ইন্টারনেট মুভি ডেটাবেজে আলাইগাল ওইভাতিল্লাই (ইংরেজি)
কেল্টীয় সাগর

কেল্টীয় সাগর (ইংরেজি: Celtic Sea; আইরিশ ভাষায়: An Mhuir Cheilteach; ওয়েল্‌শ ভাষায়: Y Môr Celtaidd; কর্নিশ ভাষায়: An Mor Keltek; ব্রেটন ভাষায়: Ar Mor Keltiek; ফরাসি ভাষায়: La Mer Celtique) আটলান্টিক মহাসাগরের একটি অংশ, যা আয়ারল্যান্ড দ্বীপের দক্ষিণ উপকূল থেকে দক্ষিণে প্রসারিত হয়েছে। কেল্টীয় সাগরের পূর্বে সেন্ট জর্জেস প্রণালী, ব্রিস্টল প্রণালী এবং ইংলিশ প্রণালী, যুক্তরাজ্যের ওয়েল্‌স, কর্নওয়াল, ডেভন এবং ফ্রান্সের ব্র্যতাইন অবস্থিত। কেল্টীয় সাগরের দক্ষিণ ও পশ্চিম সীমানা মহীসোপানের উপর ভিত্তি করে সংজ্ঞায়িত।
কার্তিক (অভিনেতা)

কার্তিক (জন্মঃ ১৯৬০) হচ্ছেন ভারতের সাবেক একজন তামিল চলচ্চিত্র অভিনেতা। তিনি অভিনেতা আর. মুথুরমণের ছেলে। ১৯৮১ সালের চলচ্চিত্র আলাইগাল ওইভাতিল্লাই ছিলো তার অভিনীত প্রথম চলচ্চিত্র। অভিনয়ে তাকে এখন আর তেমন সক্রিয় দেখা যায়না, তিনি আশির দশক থেকে নব্বইয়ের দশক পর্যন্ত অভিনয় করেছিলেন। ব্যক্তিগত জীবনে তিনি দুইবার বিয়ে করেছিলেন। কার্তিকের বাবা ছিলেন ষাটের দশকের একজন অখ্যাত অভিনেতা নাম আর. মুথুরমণ, তার অভিনয় দেখে ছোটোবেলা থেকেই কার্তিক চলচ্চিত্র জগতে প্রবেশ করার ব্যাপারে আগ্রহী ছিলেন। ১৯৮০ সালে পরিচালক পি ভারতীরাজা (তখন তামিল চলচ্চিত্র জগতে নতুন এবং কমল হাসন এবং শ্রীদেবীকে নিয়ে ১৬ ভায়াথিনিলে এবং ছিগাপ্পু রোজাক্কাল-এর মত দর্শকপ্রিয় চলচ্চিত্র নির্মাণ করে ফেলেছেন) আর. মুথুরমণের ছেলে কার্তিককে উঠতি বয়সী প্রেম নিয়ে নির্মিত চলচ্চিত্র আলাইগাল ওইভাতিল্লাই চলচ্চিত্রে মূল নায়ক চরিত্রে নিতে চাইলে কার্তিক সাথে সাথে রাজী হয়ে যান, কার্তিক নায়িকা হিসেবে অভিনেত্রী আম্বিকার কনিষ্ঠ ভগ্নী রাধাকে পান, রাধা অভিনীত এই আলাইগাল ওইভাতিল্লাইই ছিলো জীবনের প্রথম চলচ্চিত্র, প্রথম চলচ্চিত্র কার্তিক এবং রাধার জীবনে সাফল্য এনে দিয়েছিলো, চলচ্চিত্রটি দর্শকপ্রিয়তা এবং ব্যবসাসফলতা পেয়েছিলো, ইলাইয়ারাজার সুর করা গানগুলোও ছিলো শ্রুতিমধুর। কার্তিক এরপর অনেক চলচ্চিত্রে অভিনয়ের জন্য প্রস্তাব পেতে থাকেন, যদিও আশির দশকের মৌন রাগ চলচ্চিত্র ছিলো তার কর্মজীবনের অন্যতম সেরা চলচ্চিত্র যেটা মণি রত্নম পরিচালনা করেছিলেন এবং চলচ্চিত্রটিতে রেবতী এবং মোহন ছিলেন, কার্তিকের চরিত্র ছিলো সংক্ষিপ্ত তবে চলচ্চিত্রটিতে তার ভূমিকা দর্শক ভালোভাবে নিয়েছিলো কারণ কার্তিক তখন বলা যায় অনেকটাই পরিচিত মুখ। "like father, like son"। The Hindu। সংগ্রহের তারিখ ৫ মার্চ ২০১৫।  "Tamil Celebrities who married more than once"। The Times of India।  "Exclusive biography of #KarthikMuthuraman and on his life."। FilmiBeat।  ইন্টারনেট মুভি ডেটাবেজে কার্তিক (ইংরেজি)
সলওয়ে ফার্থ

সলওয়ে ফার্থ (ইংরেজি: Solway Firth) আইরিশ সাগরের একটি ফার্থ বা উপসাগর যা উত্তর-পশ্চিম ইংল্যান্ডকে দক্ষিণ স্কটল্যান্ড থেকে পৃথক করেছে। এটি ৬৪ কিলোমিটার দীর্ঘ এবং সর্বাধিক ৩৫ কিলোমিটার প্রশস্ত। সলওয়ে ফার্থে যেসমস্ত নদী পতিত হয়েছে, তাদের মধ্যে উত্তরে স্কটল্যান্ড থেকে এস্ক, আন্নান, নিথ, ডে এবং উর নদীগুলি এবং দক্ষিণে ইংল্যান্ড থেকে ইডেন এবং ডার্‌ওয়েন্ট নদীগুলি প্রধান। এখানকার প্রধান বন্দরগুলির মধ্যে আছে স্কটল্যান্ডের Kirkcudbright এবং ইংল্যান্ডের সিলথ, ম্যারিপোর্ট এবং হোয়াইটহ্যাভেন। এই উপসাগরটির একটি বিশেষ বৈশিষ্ট্য হল জোয়ারের সময় পানিপ্রবাহের দ্রুতি। জোয়ারগুলি গর্জন করে জলোচ্ছ্বাসজনিত বন্যার সৃষ্টি করে, যার স্থানীয় নাম Bore। সলওয়ে ফার্থের বেশ কাছেই আইল অভ মান দ্বীপটি অবস্থিত। ফার্থটির উপকূলে মূলত মৎস্যশিকার ও আশেপাশের পাহাড় ও টিলায় চাষাবাদ হয়। এখানে পর্যটন শিল্পও বিকাশ লাভ করেছে।
সিম্বালাইন

"সিম্বালাইন" ব্রিটিশ রক ব্যান্ড পিংক ফ্লয়েডের ১৯৬৯ সালের মোর অ্যালবামের একটি গান, যেটি রচনা করেছেন ব্যান্ডটির বেসবাদক রজার ওয়াটার্স। এটি ১৯৬৯ সালের মোর চলচ্চিত্রের জন্য নির্মিত সাউন্ডট্র্যাকের অংশ হিসাবে গানটি ১৩ জুন ১৯৬৯ সালে ইএমআই কলাম্বিয়া কর্তৃক যুক্তরাজ্যে এবং ৯ আগস্ট ১৯৬৯ সালে টাওয়ার রেকর্ডস কর্তৃক মার্কিন যুক্তরাষ্ট্রে প্রকাশিত হয়। গানটির লিরিকগুলি স্পষ্টত একটি "দুঃস্বপ্নের" কাহিনি বলে, এবং এই নামেই এটি ফ্লয়েডের দ্য ম্যান অ্যান্ড দ্য জার্নি সফর শোতে প্রথম প্রদর্শিত হয়েছিল। গানের মধ্যে ডক্টর স্ট্রেঞ্জের চরিত্রের একটি উল্লেখ রয়েছে, যিনি সেই সময়ে তার দুঃসাহসিক মনোমালিন্যের কারণে জনপ্রিয় ছিলেন। এছাড়াও গানের এক অংশের কথা আলাদা। গানে নাইলন স্ট্রিং গিটার, বাস, পিয়ানো, ড্রাম, বঙ্গোর বিক্ষিপ্ত বিন্যাস রয়েছে, এবং গিলমোরের একক সুরে ফারফিসা অর্গানের ব্যবহার রয়েছে। মোর চলচ্চিত্রের দৃশ্যে এস্টেল যখন প্যারিসে তার অ্যাপার্টমেন্টে বিছানা থেকে নেমে আসে, এবং মিউজিক প্লেয়ারে একটি রেকর্ড চালু করে কাপড় বদলাতে শুরু করে তখন সে গানটিকে "গ্রোভি!" বলে উল্লেখ করে। টিকা পাদটিকা স্ট্রং, মার্টিন সি. (২০০৪)। The Great Rock iscography (৭ম সংস্করণ)। Edinburgh: Canongate Books। পৃষ্ঠা 1177। আইএসবিএন 1-84195-551-5।  মাবেট ১৯৯৫, পৃ. ১৩৩। পোভেই ২০০৬, পৃ. ১১০,৩৪৩। Hoffman, Jordan (নভেম্বর ২, ২০১৬)। "Why Doctor Strange shares its psychedelic DNA with Pink Floyd"। The Guardian। নভেম্বর ৪, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ২১, ২০১৭।  গ্রন্থপঁজী মাবেট, অ্যান্ডি (১৯৯৫)। The Complete Guide to the Music of Pink Floyd [দ্য কমপ্লিট গাইড টু দ্য মিউজিক অব পিংক ফ্লয়েড] (১ম ইউকে পেপারব্যাক সংস্করণ)। অমনিবাস প্রেস। আইএসবিএন 978-0-7119-4301-8।  পোভেই, গ্লেন (২০০৬)। Echoes: The Complete History of Pink Floyd [ইকোস: দ্য কমপ্লিট হিস্ট্রি অব পিংক ফ্লয়েড]। মাইন্ড হেড পাবলিশিং। আইএসবিএন 978-0-9554624-1-2।  অলমিউজিকে সিম্বালাইন "সিম্বালাইন" মিউজিকব্রেইন্‌জে (তথ্য ও রেকর্ডিংয়ের তালিকা) মেট্রোলিরিক্সে গানের লিরিক
কিশ্তওয়ার জেলা

কিশ্তওয়ার জেলা হল ভারতের জম্মু ও কাশ্মীর কেন্দ্রশাসিত অঞ্চলের একটি জেলা। ২০১১ সালের হিসাবে, এটি কারগিল ও লেহ জেলার পরে জম্মু ও কাশ্মীরের (২২টি জেলার মধ্যে) তৃতীয় সর্বনিম্ন জনবহুল জেলা। এটি চিনাব নদীর তীরে অবস্থিত। ২০১১ সালের আদমশুমারি অনুসারে কিশ্তওয়ার জেলার জনসংখ্যা ২৩০,৬৯৬। জনসংখ্যার ভিত্তিতে এটি ভারতে ৫৮৬তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব ২৯ জন প্রতি বর্গকিলোমিটার (৭৫ জন/বর্গমাইল)। এর জনসংখ্যা বৃদ্ধির হার ২০০১ - ২০১১র দশকে ২১.০৬% ছিল। কিশ্তওয়ারে প্রতি ১০০০ জন পুরুষের জন্য ৯৩৮ জন মহিলা (যৌন অনুপাত) আছে এবং এখানে সাক্ষরতার হার ৫৮.৫৪% (পুরুষ ৭১.৭৫%, মহিলা ৪৪.১৩%)। জেলাটি মুসলমান সংখ্যাগরিষ্ঠ জেলা, এখানে মুসলমানের সংখ্যা ৫৭.৭৫%। জনসংখ্যার ৪০.৭২% হিন্দু ধর্মাবলম্বী। অর্থনীতিতে সরকারের কোন দৃশ্যমান বিনিয়োগ না থাকায় এলাকার অর্থনীতি অনিয়ন্ত্রিত। অঞ্চলটি গ্রামীণ এবং এখানে কৃষিনির্ভর অর্থনীতি রয়েছে। জলবায়ুর শুষ্ক প্রকৃতির কারণে, গ্রামের কৃষক জনগোষ্ঠী সাধারণত রবি (শীতকালীন) মরশুমে গম এবং যবের চাষ করে এবং খরিফ (বর্ষা) মরশুমে রাজমা (কিডনি বিন) ও ভুট্টা। কিশ্তওয়ারে বিশ্বমানের নীল হীরা বা নীলকান্তমালা উৎপাদিত হয়। পাদ্দার উপত্যকায় কাশ্মীর নীলার খনি আছে। অঞ্চলটি প্রাকৃতিক খনিজ সম্পদে সমৃদ্ধ হলেও, দুর্বল পরিকাঠামো এর নিষ্কাশনে অসুবিধা সৃষ্টি করেছে। ত্রিগাম গ্রামে জিপসাম খনি আছে। চিনাব নদীর বালি সর্বোত্তম মানের এবং নির্মাণের উদ্দেশ্যে ব্যাপকভাবে ব্যবহৃত হয়। পাদ্দার অঞ্চল বিশ্বমানের পাইন বাদাম উৎপাদিত হয়, যার নাম চিলগোজা। এটি একটি সুস্বাদু এবং মহার্ঘ শুকনো ফল। মারওয়া, চাতরু, মুঘলময়দান এবং বনজ্বায়া তহশিলগুলিতে, কয়েক হাজার টন সেরা মানের আখরোট উৎপাদন নথিবদ্ধ করা হয়েছে, তবে এখানে কোনও ফলের বাজার না থাকায় সঠিক পরিসংখ্যান পাওয়া যায়নি। আখরোট ছাড়াও মারওয়া তহশিলে হাজার টন রাজমা (কিডনি বিন) উৎপাদিত হয়, যা এই অঞ্চলের অর্থকরী ফসল। পোচাল, মট্টা এবং হিডিয়ালের গ্রামগুলি জাফরান ভালমানের উৎপাদন করে। এখানকার গ্রামীণ পরিবারগুলির জন্য প্রকৃতি অকৃপণভাবে অর্থকরী ফসল, মোরশেলা, স্থানীয় ভাষায় গুচি বলে এবং ভোজ্য মাশরুমের সম্ভার সাজিয়ে রেখেছে। কিছু পরিবার স্থানীয় বাজারগুলিতে কেবল শুকনো মোরশেলা বিক্রি করে প্রতি বছর ১০০,০০০ টাকারও বেশি আয় করেছে বলে জানা গেছে। ভোজ্য ফার্নগুলিও এই অঞ্চলের প্রাকৃতিক অর্থকরী ফসল। কিছু কিছু অঞ্চলে আপেল উৎপাদিত হয়; তবে কিশ্তওয়ারের আপেলের গুণমান বিশ্বমানের নয়। নদীগুলি জল বিদ্যুতের সমৃদ্ধ উৎস এবং জল বিদ্যুতের উৎপাদনের স্থানগুলি হল দল হস্তী জলবিদ্যুৎ প্রকল্প, উৎপাদন ৩৯০ মেগাওয়াট; রাটল জলবিদ্যুৎ প্রকল্প, উৎপাদন ৮৫০ মেগাওয়াট; কিরথাই প্রকল্প, উৎপাদন ১,৪০০ মেগাওয়াট পাকাল দুল, উৎপাদন ১,০০০ মেগাওয়াট; নিম্ন কালনাই, উৎপাদন ৪৮ মেগাওয়াট এবং চৌধুরী,উৎপাদন ১৫ মেগাওয়াট। এই প্রকল্পগুলি এই অঞ্চলে কর্মসংস্থানের বৃহত্তম উৎস এবং এ অঞ্চলের সমৃদ্ধিতে ব্যাপক অবদান রেখেছে। "C-1 Population By Religious Community"। Census। সংগ্রহের তারিখ ১০ জুন ২০১৯।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  Qazi, S.A. (২০০৫), "Part II: Doda district", Systematic Geography of Jammu and Kashmir, APH Publishing, পৃষ্ঠা 210–, আইএসবিএন 978-81-7648-786-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কিশ্তওয়ার জেলা সংক্রান্ত মিডিয়া রয়েছে। kishtwar.nic.in Kishtwar.com ওয়েব্যাক মেশিনে আর্কাইভকৃত ২৫ ডিসেম্বর ২০২০ তারিখে Kishtwartimes.com
নজরুল সেতু

নজরুল সেতু (বাস্কিউল ব্রিজ নামেও পরিচিত) কলকাতার খিদিরপুর ডকের উপর নির্মিত একটি সড়ক সেতু। এই সেতুটি কলকাতার গার্ডেনরিচ এলাকাকে খিদিরপুরের সঙ্গে যুক্ত করেছে। এই সেতুটি কার্ল মার্কস সরণির অংশ। এই সেতুর পশ্চিমে খিদিরপুর ডকের উপরে সুইং সেতু অবস্থিত। কলকাতার হেরিটেজ তালিকায় অন্তর্ভুক্ত রয়েছে সেতুটি। ১৮৮৪ সাল নাগাদ ব্রিটিশদের হাত ধরে খিদিরপুর এলাকায় জাহাজের পণ্য ওঠা-নামানোর জন্য ডক তৈরির কাজ শুরু হয়। তারও অনেক পরে ১৮৯২ সাল নাগাদ বাস্কিউল ব্রিজ বা নজরুল সেতু তৈরি হয়। বিশেষ ধরনের প্রযুক্তিতে তৈরি এই সেতুটি দু'টি পৃথক পাটাতন দিয়ে জোড়া থাকে। সেগুলিকে প্রয়োজনমাফিক ওঠানো এবং নামানো যায়। তাই এর আর এক নাম সুইং ব্রিজ। মূলত খিদিরপুর ডকে জাহাজ চলাচলের সুবিধার্থে এই ধরনের প্রযুক্তির আশ্রয় নেন বন্দর কর্তৃপক্ষ। রাজ্যের মধ্যে একমাত্র কলকাতাতেই এই ধরনের সেতু রয়েছে। সারা দেশে মাত্র তিনটি বাস্কিউল ব্রিজ আছে। তার মধ্যে একটি হল পামবন ব্রিজ। এটি তামিলনাড়ুর রামেশ্বরমে অবস্থিত। আর একটি রয়েছে কেরালার কোচিতে। যে সব যন্ত্রাংশ দিয়ে ব্রিজ নির্মিত হয়, তার মেয়াদ অনেক আগেই ফুরিয়েছে। অনেক যন্ত্রপাতিই এখনও আর পাওয়া যায় না। তার জন্য ঘন ঘন সেতুটি বিকল হয়ে পরছে। অনেক সময় সেতুর লিভার ঠিকমতো কাজ করছে না। ২০১৭ সালের অগাস্ট মাসে ৬ এবং ২০১৮ সালের জুন মাসে সেতুর দু'দিকের পাটাতন ঠিকমতো জোড়া না লাগায় গাড়ি চলাচল বন্ধ রাখতে হয়। মেরামতের জন্য প্রায় ৪৮ ঘণ্টার উপর ব্রিজ বন্ধ রাখতে হয়। তার জেরে এলাকায় বিক্ষোভ পর্যন্ত হয়। এ সবের জন্য ব্রিজের উপর দিয়ে জাহাজ চলাচলে যেমন ঝক্কি বাড়ছে, তেমনি গাড়ি চলাচলে সমস্যা হচ্ছে। ২০১৯ সালে নজরুল সেতুর আমূল সংস্কার করার প্রকল্প নেওয়া হয়। ২০২০ সালে বাস্কিউল ব্রিজ বা নজরুল সেতুর পুনর্গঠনের কাজ শুরু হবে। "বাস্কিউল ব্রিজের স্বাস্থ্য ফেরাতে উদ্যোগী বন্দর"। এই সময়। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।  "নদীর উপর ব্রিজ উঠে গেল, বন্ধ না হওয়ায় আটকে গেল গাড়ি, চরম বিপত্তি"। ৬ আগস্ট ২০১৭। সংগ্রহের তারিখ ২৩ নভেম্বর ২০১৯।
আল মাওয়াহিবুল লাদুন্নিয়াহ

আল মাওয়াহিবুল লাদুন্নিয়া বা মাওয়াহিবে লাদুন্নিয়া যার পূর্ণ নাম আল মাওয়াহিবুল লাদুন্নিয়্যাহ বিল মিনাহিল মুহাম্মাদিয়্যাহ ( আরবি : المواهب اللدنية بالمنح المحمدية ; উর্দু : مواہب لدنیۃ / المواہب اللدنیۃ بالمنح المحمدی ; ইংরেজি : Al-Mawahibul ladunniyah bil-manihil Mohammadiyah) একটি বিখ্যাত চরিত গ্রন্থ । যা মুসলমানদের নবি হযরত মুহাম্মাদ (সঃ)-এর পবিত্র জীবন-চরিত সম্পর্কে রচিত । প্রসিদ্ধ ইসলামী পণ্ডিত ইমাম কাস্তালানীর (৮৫১ হি : - ৯২৩ হি: / ১৪৪৮ খ্রি - ১৫১৭ খ্রি :) একটি মহৎ রচনা এটি । একটি সুপরিচিত ও জনপ্রিয় গ্রন্থ । কায়রো থেকে এটি দুই খণ্ডে প্রকাশিত হয়েছে । সংক্ষেপে এটি মাওয়াহিব নামে পরিচিত । এতে ইসলামের নবী হযরত মুহাম্মাদ (সঃ)-এর জীবন , সুন্দর আচরণ ও তাঁর আমল (ধর্মীয় উপাসনামূলক কাজ) এর বর্ণনা লিপিবদ্ধ রয়েছে । যা মুসলমানদের ইসলামি জিন্দেগী বাস্তবায়নের প্রেরণার উত্সমূল । ইমাম কাস্তালানী গ্রন্থটি আরবিতে রচনা করেছিলেন । আল্লামা জুরকানী এই মূল্যবান গ্রন্থটির একটি শরাহ (ব্যখ্যাগ্রন্থ) লিখেন । যার নাম শারহুল মাওয়াহিবিল লাদুন্নিয়া । এই ব্যখ্যাগ্রন্থটিকে আল্লামা জুরকানী ৮ খণ্ডে সম্পন্ন করেন । এটি মিশর থেকে প্রকাশিত হয়েছে । এর মোট পৃষ্ঠার সংখ্যা তিন হাজারেরও বেশি । বলা যায় হযরত মুহাম্মদ (দ :) সম্পর্কে সকল ধরনের তথ্যের ভান্ডার এটি । আল মাওয়াহিবুল লাদুন্নিয়া-কে নিয়ে একটি তালখিস (সংক্ষিপ্তসার) বই লিখেছেন বিশিষ্ট মুহাদ্দিস আল্লামা ইউসুফ ইবনে ইসমাইল নাবহানী । যা বৈরুতে প্রকাশিত হয়েছিল, যা মূল বইয়ের প্রায় এক তৃতীয়াংশ। সিরাতে ইবনে হিশাম সিরাতে ইবনে ইসহাক তারিখুল খুলাফা "Ghadir Khumm: Comments by scholars which mention the presence of books dedicated to the event of Ghadir Khumm"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৯।
উত্তর বাংলা কলেজ

উত্তর বাংলা কলেজ (সংক্ষেপে ইউবিসি- UBC) বাংলাদেশের একটি এমপিও ভুক্ত বেসরকারি বিশ্ববিদ্যালয় কলেজ। এটি জাতীয় বিশ্ববিদ্যালয় কর্তৃক প্রাক-মডেল পারফরমেন্স রাংকিং -এ রংপুর বিভাগে বেসরকারিতে শ্রেষ্ঠ ও CEDP -র এ ক্যাটাগরিভূক্ত কলেজ। যা বাংলাদেশ সেরা পাঁচটি বে-সরকারি কলেজের মধ্যে তৃতীয় অবস্থানে রয়েছে। কলেজের ইআইআইএন নম্বর ১২২৮৯১। এই কলেজে ৬০০০ শিক্ষার্থী শিক্ষাগ্রহণ করে। ১৯৯৪ সালে ৭ই জুলাই অর্থনীতিবিদ মোজাম্মেল হক উত্তর বাংলা কলেজ প্রতিষ্ঠা করেন। ২০১৯ সালের ২৬ শে ডিসেম্বর উত্তর বাংলা কলেজ ২৫ বছরপূর্তি উপলক্ষে রজতজয়ন্তী উদ্‌যাপন হয়। লালমনিরহাট জেলার কালীগঞ্জ উপজেলার কাকিনা ইউনিয়নের আমীনগঞ্জ, তুষভান্ডার রোড, কাকিনা-সুকানদিঘি সড়কে অবস্থিত। প্রতিষ্ঠানটিতে মাস্টার্স, অনার্স, ডিগ্রি (পাস), এইচএসসি ও এইচএসসি (বিএম) কোর্স সমুহ চালু রয়েছে। বিএ (পাস) বিএসএস (পাস) বিএসসি (পাস) বিবিএস (পাস) বাংলা ইংরেজি ইতিহাস ইসলামিক ইতিহাস ও সংস্কৃতি দর্শন রাষ্ট্রবিজ্ঞান সমাজবিদ্যা অর্থনীতি মার্কেটিং অ্যাকাউন্টিং ব্যবস্থাপনা উদ্ভিদবিদ্যা প্রাণীবিদ্যা সাইকোলজি পরিসংখ্যান গণিত বাংলা ইংরেজি দর্শন রাষ্ট্রবিজ্ঞান সমাজবিজ্ঞান অর্থনীতি হিসাববিজ্ঞান ব্যবস্থাপনা মনোবিজ্ঞান এইচএসসি (সাধারণ) - উচ্চ মাধ্যমিক পর্যায়ে বিজ্ঞান বিভাগে ১৫০টি, মানবিক বিভাগে ১৯০টি এবং বানিজ্য বিভাগে ১৫০টি মিলে মোট ৪৯০টি আসন রয়েছে। এইচএসসি (বিএম) - হিসাবরক্ষণ, সেক্রেটারিয়াল সায়েন্স, কম্পিউটার অপারেশন, উদ্যোক্তা উন্নয়ন ও ব্যাংকিং ছাত্রদের জন্য গ্লাসগো বনিপ্যাক হোস্টেল এবং ছাত্রীদের জন্য ড. তৈয়ব হোসেন বিদুষীনিবাস অ্যাক্টিভ সিটিজেন, রোভার স্কাউট, রোভার গার্লস গাইড, কালচারাল একাডেমী, স্পোর্টস একাডেমী, ইংলিশ ল্যাঙ্গুয়েজ ক্লাব, দুর্যোগ ব্যবস্থাপনা ইউনিট ও ডিবেটিং ক্লাব। মেধাবী ও গরীব ছাত্র-ছাত্রীদের জন্য বিশেষ শিক্ষাবৃত্তির ব্যবস্থা রয়েছে। স্নাতক ও স্নাতকোত্তর পর্যায়ের শিক্ষার্থীদের ৯০% উপস্থিতিতে এক হাজার দুইশত টাকার বৃত্তি প্রদান করা হয়। জাতীয় বিশ্ববিদ্যালয়ের অধীনে এ গ্রেড প্রাপ্তদের পরবর্তী বর্ষে বিনা বেতনে শিক্ষার সুযোগ। উত্তর বাংলা কলেজ এ গুরু নানক লাইব্রেরি নামে সুবিশাল গ্রন্থাগার রয়েছে। ৪০ (চল্লিশ) হাজারের অধিক দেশী - বিদেশী বইয়ের সমৃদ্ধ স্বতন্ত্র লাইব্রেরি ভবন। শিক্ষার্থীদের জ্ঞান চর্চার অত্যাধুনিক সুযোগ-সুবিধা। এছাড়াও কলেজটিতে কম্পিউটার ল্যাব (৪৫০ টি কম্পিউটার) রয়েছে । "উত্তর বাংলা কলেজ"। উত্তর বাংলা কলেজের ওয়েবসাইট। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "সারাদেশে ৫ মডেল কলেজের মধ্যে তৃতীয় উত্তরবাংলা কলেজ"। অধিকার। ৩ মার্চ ২০১৯।  "প্রতিষ্ঠাতা Dr Mozammel Huq"। ubc.edu.bd। সংগ্রহের তারিখ ১ জুন ২০২৪।  "উত্তরবাংলা বিশ্ববিদ্যালয় কলেজের রজতজয়ন্তী উদ্‌যাপন শুরু আজ"। উত্তরবাংলাভয়েস। ডিসেম্বর ২৬, ২০১৯। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।  "AllHeadTeacherInfo"। ubc.edu.bd। সংগ্রহের তারিখ ১ জুন ২০২৪।  "জাতীয় বিশ্ববিদ্যালয়ের র‌্যাংকিংয়ে রংপুর বিভাগের শীর্ষ ১০ কলেজ"। thedailycampus.com (ইংরেজি ভাষায়)। ২০২৩-০৮-১৬। সংগ্রহের তারিখ ২০২৪-০৬-০১।  "National University :: College Details"। www.nubd.info। সংগ্রহের তারিখ ২০২৪-০৬-০১।  দাপ্তরিক ওয়েবসাইট